als_Latn dik_Latn sag_Latn
Një nga lojtarët e dalluar tek skuadra e Tërbunit është edhe mesfushori Xhynejt Çutra. Ka shënuar dy gola për Tërbunin edhe pse luan në mesfushë, ndërsa në dy vitet e fundit ka qenë një nga pikat e forta të pukjanëve. Në një prononcim për “Sport Ekspres”, Çutra ka pohuar se: “Tërbuni nuk do ta lëshojë vendin e parë dhe këtë duhet që ta kuptojnë mirë edhe rivalët tanë. Ne, thuajse kemi qenë një ekip stabël gjatë gjithë kampionatit, kemi marrë maksimumin e pikëve në fushën tonë, por kemi fituar edhe në fushat e rivalëve apo duke marrë edhe barazime që na kanë vlejtur së tepermi dhe jo më kot jemi në krye. Unë kam besim se të paktën në katër javët që na kanë mbetur do të marrim pikt e plota dhe do të kryesojmë, madje pse jo do të shkëputemi edhe më shumë nga rivalët tanë”, ka theksuar Çutra, i cili është një nga pikat e forta të skuadrës pukajne. Gani PEMA
als_Latn